20.11.2014.

**SAOPŠTENJE ZA MEDIJE**

**Održan završni evaluacijski seminar Koalicije 'Pod lupom'**

Proteklih nekoliko dana u Tesliću je održan završni evaluacijski seminar Koalicije 'Pod lupom' na kojem su se okupili predstavnici svih sedam organizacija koje su članice Koalicije, kao i dugoročni posmatrači koji su putem regionalnih ureda posmatrali kompletan izborni proces.

Seminar je bio prilika da se svi glavni akteri i organizatori ovogodišnjeg posmatranja Opštih izbora osvrnu na postignute rezultate i čitav proces posmatranja koji je organiziran u rekordno kratkom roku, okupljanjem više od 3.000 nestranačkih posmatrača. Na seminaru se razgovaralo o naučenim lekcijama koje će biti iskorištene kako bi se čitav proces unaprijedio tokom nekog od narednih izbornih ciklusa na području Bosne i Hercegovine.

Tokom seminara svim dugovorčnim posmatračima, predstavnicima regionalnih i glavnog ureda uručeni su certifikati i zahvalnice za doprinos radu Koalicije 'Pod lupom' i uspjehu posmatranja izbora, a isti će biti uručeni i posmatračima izbornog dana kao i svim građanima koji su bili rezervni posmatrači.

Koalicija 'Pod lupom' trenutno priprema svoj finalni izvještaj o provedbi ovogodišnjih izbora koji će tokom decembra biti predstavljen javnosti.